Jooss grunnla flere ballettkompanier, blant dem Folkwang Academy i Essen. Han slo gjennom med sitt verk Det grønne bordet (1932) i Rolf de Marés konkurranse i koreografi. I sin koreografi blandet han klassisk ballett med teater. Dette verket gjorde han året før Hitler kom til makten for å vise at han tok avstand fra krig. Han fikk tidlig et internasjonalt gjennombrudd, men ble i 1933 tvunget til å rømme fra Nazi-Tyskland med hele sin dansegruppe etter at han nektet å avskjedige de jødiske danserne i troppen.